CELEX: 62020TN0613
Language: hu
Date: 2020-10-03 00:00:00
Title: T-613/20. sz. ügy: 2020. október 3-án benyújtott kereset – Junqueras i Vies kontra Parlament

2020.11.16.   
            
            
               HU
            
            
               Az Európai Unió Hivatalos Lapja
            
            
               C 390/48
            
         
      2020. október 3-án benyújtott kereset – Junqueras i Vies kontra Parlament
      (T-613/20. sz. ügy)
      (2020/C 390/65)
      Az eljárás nyelve: spanyol
      
         Felek
      
      
         Felperes: Oriol Junqueras i Vies (Sant Joan de Vilatorrada, Spanyolország) (képviselő: A. Van den Eynde Adroer ügyvéd)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék állapítsa meg, hogy a megtámadott jogi aktus elleni keresetet és annak mellékelt dokumentumait határidőn belül terjesztették elő, állapítsa meg annak elfogadhatóságát, és az érdemét tekintve állapítsa meg a jelen eljárás tárgyát képező, megtámadott jogi aktusok semmisségét, valamint az alperest kötelezze a költségek viselésére.
      
         Jogalapok és fontosabb érvek
      
      A jelen kereset az Európai Parlament azon határozata ellen irányul, amelyet Sassoli elnök a 2020. július 23-i plenáris ülésén közölt, és amelyben a központi választási bizottság 2020. január 3-i határozatát és a Tribunal Supremo (legfelsőbb bíróság, Spanyolország) által ezt követően hozott, 2020. január 9-i határozatát, valamint az Európai Unió Bíróságának a C-502/19. sz. Junqueras ügyben hozott ítéletét figyelembe vevő határozatra tekintettel Oriol Junqueras i Vies helyett Jordi Solé i Ferrandót nyilvánította képviselőnek.
      Keresete alátámasztására a felperes öt jogalapra hivatkozik.
      
                  1.
               
               
                  Az első jogalap a döntéshozatali eljárással és az Európai Unió Bírósága (C-502/19. sz. ügy) és az Európai Unió Törvényszéke előtti ideiglenes intézkedés iránti kérelemmel (T-24/20. sz. ügy) kapcsolatban az Európai Unió Alapjogi Chartája 41. cikke (1) és (2) bekezdése és 47. cikke alapján Oriol Junqueras i Viest megillető jogok megsértésén, valamint az 1976. évi európai választási okmány 13. cikke (3) bekezdésének és az Európai Parlament eljárási szabályzata 4. cikke (4), (7) és (8) bekezdésének megsértésén alapul.
                  
                              —
                           
                           
                              E tekintetben a felperes arra hivatkozik, hogy az 1976. évi európai választási okmány 13. cikke (3) bekezdését és a parlement eljárási szabályzata 4. cikke (7) bekezdését úgy kell értelmezni, hogy azok olyan eljárást követelnek meg, amely tiszteletben tartja az említett jogokat, és lehetővé teszi az Oriol Junqueras i Vies képviselői helye megüresedésének megállapításával szemben fennálló kivételek együttes fennállására és a más európai parlementi képviselővel való helyettesítésének jogszerűtlenségére való hivatkozást, valamint e megállapítás vitatását.
                           
                        
            
                  2.
               
               
                  A második jogalap az EUMSZ 39.cikk (1) és (2) bekezdésének, az EUSZ 14. cikk (3) bekezdésének, az 1976. évi európai választási okmány 1. cikke (3) bekezdésének, a lojális együttműködés EUSZ 4. cikk harmadik bekezdésében előírt elvének (a jelen esetben a Tribunal Supremo általi) megsértésén, továbbá az uniós jog elsőbbsége elvének, az Unió kiváltságairól és mentességeiről szóló 7. sz. jegyzőkönyv 9. cikke második bekezdésének és az Európai Parlament eljárási szabályzata 6. cikkének megsértésén alapul.
                  
                              —
                           
                           
                              A felperes e tekintetben arra hivatkozik, hogy nem hajtották végre ténylegesen az Európai Unió Törvényszéke által a C-502/19. sz. ügyben éppen Oriol Junqueras i Vies vonatkozásában hozott, 2019. december 19-én hozott ítéletet, amely elrendelte, hogy az Európai Parlamenttől kérelmezzék a mentelmi jog felfüggesztését, és ehelyett más európai parlementi képviselővel való helyettesítése mellett döntöttek.
                           
                        
                              —
                           
                           
                              Másodlagosan a felperes arra hivatkozik, hogy az európai választási okmány 13. cikkének (3) bekezdésével és az Európai Parlament eljárási szabályzata 4. cikkének (7) bekezdésével összhangban álló értelmezés az, hogy az Európai Parlament megállapíthatja a képviselői hely megüresedése tekintetében előírt kivételek fennállását, ha az indokot a tagállam belső jogának mérlegelése nélkül lehet értékelni, amelyre a központi választási bizottság január 23-i hozzájárulása alapján ténylegesen sor került.
                           
                        
            
                  3.
               
               
                  A harmadik jogalap az EUMSZ 39. cikk (1) és (2) bekezdésének, az emberi jogok és alapvető szabadságok védelméről szóló egyezmény (EJEE) 1. sz. jegyzőkönyve 3. cikkének, az Unió kiváltságairól és mentességeiről szóló 7. sz. jegyzőkönyv 9. cikke első bekezdése a) és b) pontjának, valamint a Parlament eljárási szabályzata 6. cikkének megsértésén alapul.
                  
                              —
                           
                           
                              A felperes szerint jogellenesen sértették meg az Unió kiváltságairól és mentességeiről szóló 7. sz. jegyzőkönyv említett 9. cikke első bekezdése a) és b) pontjában elismert mentesség Oriol Junqueras i Viesre vonatkozó hatályát.
                           
                        
            
                  4.
               
               
                  A negyedik jogalap az Unió kiváltságairól és mentességeiről szóló 7. sz. jegyzőkönyv 9. cikke első bekezdése a) pontjának, az EUMSZ 39. cikk (1) és (2) bekezdésének, az emberi jogok és alapvető szabadságok védelméről szóló egyezmény (EJEE) 1. sz. jegyzőkönyve 3. cikkének, valamint az 1976. évi európai választási okmány 13. cikke (3) bekezdésének megsértésén alapul, amelyek a spanyol szabályozás tekintetében a megválasztott képviselők elleni per megindításához megkövetelik a mentelmi jog előzetes felfüggesztését, és a Tribunal Supremo (legfelsőbb bíróság, Spanyolország) ezzel ellentétes gyakorlata contra legem, ad hoc és ad homine, és amint azt maga a Tribunal Supremo (legfelsőbb bíróság, Spanyolország) is elismeri, nem létezik erre vonatkozó precedens.
               
            
                  5.
               
               
                  Az ötödik jogalapot az EUMSZ 20. cikk megsértésén alapul, mivel a törvény előtti egyenlőtlen bánásmód valósul meg azáltal, hogy az uniós jog értelmezése során nem ugyanazon szempontokat alkalmazták O. Junquerasszal szemben, mint az őt a megtámadott aktus értelmében helyettesítő európai parlamenti képviselővel szemben.